ai4bharat/Pralekha huggingface dataset:
جل شکتی وزارت
دریائے گنگا کا معائنہ
جل شکتی کے وزیر مملکت جناب بشویسور ٹوڈو نے لوک سبھا میں آج ایک تحریری جواب میں بتایا کہ دریاؤں میں مٹی کے کٹاؤ اور گاد جمع ہو جانا ایک فطری عمل ہے۔ دریاؤ ں میں ان کی اپنی صورتحال کے مطابق گاد بہتی ہے۔یہ گاد دریاؤں میں ڈھلان کی وجہ سے تیزی سے آگے بڑھتی ہے اور دریاؤں کی تہہ میں اس کی پرتیں جم جاتی ہیں۔دریاؤں میں مٹی کے کٹاؤ اور گاد جمع ہونے کے مخصوص مقامات سے متعلق مطالعات جاری ہیں۔ مرکزی آبی کمیشن نے مختلف دریاؤں کے ، پرتیں جمنے سے متعلق مطالعات کئے ہیں۔ ان دریاؤں میں گنگا اور جمنا کا دسواں منصوبہ بھی شامل ہے۔ جس میں ساکھ والے مختلف تکنیکی اداروں کی مشاورتی خدمات کے ذریعہ ریموٹ حساس تکنیک کا استعمال کیا جارہا ہے۔
بہار سرکار کی طرف سے ظاہر کی گئی تشویش کے جواب میں حکومت نے ایک آزاد ایجنسی کے ذریعہ ایک مطالعہ شروع کیا ہے ۔ یہ مطالعہ بہار میں فرکا بیرج کی وجہ سے دریائے گنگا میں سیلاب اور گاد جمع ہونے کے موضوع پر ہے۔ یہ مطالعہ ایک کمیٹی کی نگرانی میں کیا جارہا ہےجس میں بہار سرکار کے نمائندگان بھی شامل ہیں۔
حکومت دریاوں سے گاد نکالنے کے معاملے پر طویل مدت سے غوروخوض کرتی رہی ہے۔ اس ضمن میں سی ڈبلیو سی کے سابق چیئرمین کی سربراہی والی ایک کمیٹی نے بھارت میں کچھ دریاؤں میں گاد جمع ہونے کے طریقہ کا مطالعہ کیا تھا اور آخرکار یہ نتیجہ نکالا تھا کہ دریاؤں سے گاد نکالا جانا تکنیکی اعتبار سے عام طور پر قابل عمل نہیں ہے جس کی کچھ وجوہات یہ ہیں ناپائیداری ، گاد نکالنے کے لئے درکار وسیع زمین کی عدم دستیابی وغیرہ۔ البتہ نہر کی گنجائش میں بہتری کےمقصد سے دریاؤں سے گاد نکالنے کے لئے کم خرچ اقدامات ۔ مرکزی حکومت ریاستوں کو ان کاموں کے لئے امداد فراہم کرتی ہے۔ یہ امداد تکنیکی نوعیت کی بھی ہوتی ہے، صلاح و مشورے اور فروغ دینے والے کاموں کی صورت میں بھی ہوتی ہے۔
حکومت نے گاد نکالنے کے لئے وقت کی کوئی حدمقرر نہیں کی ہے۔
کابینہ
کابینہ نےریلوے میں 8 منظم گروپ ’اے‘ خدمات کے کارڈر پر نظرثانی کی منظوری دی
نئی دہلی،20 ؍فروری،وزیراعظم جناب نریندر مودی کی صدارت میں مرکزی کابینہ نے ریلوے میں 8 منظم گروپ ’’اے‘‘ خدمات کے کارڈر پر ، جن میں انڈین ریلوے اکاؤنٹس سروس  ، انڈین ریلوے پرسنل سروس  ،انڈین ریلوے ٹریفک سروس  ، انڈین ریلوے سروس آف انجینئرس  ، انڈین ریلوے سروس آ ف الیکٹریکل انجینئرس  ، انڈین ریلوے سروس آف میکانیکل انجینئر  ، انڈین ریلوے اسٹورس سروس  ، انڈین ریلوے سروس آف سگنل انجینئرس  شامل ہیں، پر نظر ثانی کی منظوری دے دی ہے۔
کابینہ نے ممبر اسٹاف کے عہدے کو ، جو آئی آر پی ایس کی کارڈر کا عہدہ ہے، کارڈر میں شا مل کرنے اور ڈائریکٹر جنرل ، ڈائریکٹر جنرل  اور ڈائریکٹر جنرل  کے کارڈر کو باالترتیب ممبر  ممبر  کو ڈائریکٹر جنرل  کے عہدوں کو دوبارہ مرتب کرنے کی منظوری دے دی ہے۔
کارڈر پر نظر ثانی 2012 سے التوا میں تھی اور اس سے ان سروسز کے 900 عہدیداروں کو فائدہ حاصل ہوگا۔
۔۔۔۔۔۔۔۔۔۔۔۔۔۔۔۔

U-1118
(Visitor Counter : 50
کیمیکلز اور فرٹیلائزر کی وزارت
بھارت ، ڈائمونیم فاسفیٹ میں آتم نربھر بنے گا
ڈی اے پی کی کانکنی سینیغال میں اور پیداوار بھار ت میں کی جائے گی
دس لاکھ میٹرک ٹن ڈی اے پی اور این پی کے تیار کی جائے گی
حکومت ہند ، کھاد میں خودکفالت کو فروغ دینے کی غرض سے آتم نربھر بھارت پہل کے حصے کے طورپر ، بھارت کی کھاد تیار کرنے والی کمپنیوں کوصلاح دے رہی ہے اور ان کی معاونت کررہی ہے کہ وہ اپنی سپلائی چین کو مستحکم بنائیں۔خام فاسفیٹ اور فاسفورک ایسڈ جیسے خام مال پر ملک کے زبردست انحصار کے پیش نظر ، بھارت معدنیات سے مالا مال ملکوں میں سرمایہ کاری کرکے اور کثیر سالہ درآمدی معاہدہ کرکے ، وہاں اپنی پیٹھ اور عمل دخل میں اضافہ کرکے ، اپنی سپلائز کو محفوظ بنانا چاہتا ہےاور قیمتوں میں اضافے کے خلاف ایک متبادل نظام قائم کرنا چاہتا ہے۔
اس مقصدکی خاطر ، بھارت کی فاسفیٹ سے متعلق کھاد تیار کرنے والی سرکردہ کمپنی ، کورومنڈل انٹر نیشنل لمٹیڈ نے آج سینیغال میں قائم راک فاسفیٹ کی کانکنی کرنے والی کمپنی ، باؤ بیب مائننگ اینڈ کیمیکل کارپوریشن میں 45 فیصد حصص کی حصولیابی کو واضح شکل دی ہے۔صحت اور خاندانی فلاح وبہبود اور کیمیاوی اشیا اورکھاد کے محکمے کے مرکزی وزیر ڈاکٹر من سکھ مانڈویا نے اس تقریب کی صدارت کی ، جہاں بی ایم سی سی کے عہدیداروں نے حکومت سینیغال کی جانب سے منظوری کا خط کورو منڈل انٹرنیشنل لمٹیڈ کے سپرد کیا۔
اس موقع پر اظہار خیال کرتے ہوئے مرکزی وزیر نے کہا کہ بھارت ، معدنیات سے مالامال علاقوں اور خطوں میں سرمایہ کاری کرکے ، خام مال کی اپنی محفوظ سپلائی کو مستحکم بنارہا ہے۔
حکومت ہند ،صنعت کے ساتھ ساجھیداری قائم کررہی ہے تاکہ ملک کی کھاد سے متعلق ضروریات کو پورا کرنے کی غرض سے سپلائی سکیورٹی سے متعلق اپنے اہداف کو حاصل کرسکے ۔انہوں نے کہا کہ ہم اپنے کسانوں کے لئے کھاد کی دستیابی کو یقینی بنانے کے تئیں عہد بند ہیں ۔ اور اس سلسلے میں گھریلو پیداوار میں اضافہ کرنے اور دوسرے ملکوں کے ساتھ ساجھیداری قائم کرنے کی غرض سے مسلسل کام کرتے رہیں گے۔
ڈاکٹر مانڈویا نے مزید کہا کہ بھارت کے سینیغال کے ساتھ خوشگواردوطرفہ تعلقات ہیں اور سینیغال ، بھارت کو فاسفورک ایسڈ سپلائی کرنے والا سرکردہ ملک ہے۔ مجھے امید ہے کہ سینیغال میں راک کانوں میں سرمایہ کاری ، دونوں ملکوں کے لئے باہمی طورپر مفید ثابت ہوگی اور ہماری دوستی مزید مستحکم بنے گی ۔ڈی اے پی کی کانکنی سینیغال میں کی جائے گی جبکہ اس کی پیداوار بھارت میں کی جائے گی۔دس لاکھ میٹرک ٹن ڈائمونیم فاسفیٹ  اور نائٹروجن فاسفورس پوٹاشیم  بھارت میں تیار کی جائے گی۔
کورومنڈل انٹرنیشنل لمٹیڈ کے ایگزیکٹو وائس چیئر مین جناب ارون الگپّن نے حکومت ہند کی جانب سے کھاد وغیرہ کے لئے خام مال کی سپلائی سے متعلق مسلسل رہنمائی فراہم کرنے اورحوصلہ افزائی کے لئے ،اس کا شکریہ ادا کیا ہے۔ انہوں نے کہا کہ بی ایم سی سی میں سرمایہ کاری کی بدولت ،راک فاسفیٹ کی ہماری ضروریات کا ایک تہائی حصہ محفوظ ہوجائے گا اور ہمارے کام کاج میں خودکفالت پیدا ہوجائے گی۔ ہم فاسفیٹک کھاد میں سپلائی کی سکیورٹی قائم کرنے کی غرض سے آتم نربھر بھارت کے وژن کی حصولیابی کی جانب مسلسل سرمایہ کاری کرتے رہیں گے۔
اسٹیل کی وزارت
مرکزی وزیر برائے اسٹیل نےنجی اسٹیل سیکٹر کمپنیوں سےاپیل کی کہ وہ 25 سالوں کی لافانی مدت میں ملک میں 500 ملین ٹن سبز اور صاف اسٹیل کی صلاحیت کے ہدف کےحصول میں تعاون کریں
مرکزی وزیر برائے اسٹیل جناب رام چندر پرساد سنگھ کی زیر صدارت ایک میٹنگ ہندستانی اسٹیل صنعت کے فریقوں کے ساتھ 20 اپریل 2022 کونئی دہلی میں منعقد ہوئی۔میٹنگ کےدوران اسٹیل کمپنیوں نے وزیر موصوف کوتوسیع کے اپنے مستقبل روڈ میپ کےبار ے میں بتایاتاکہ قومی اسٹیل پالیسی 2017 کے ذریعہ مقرر کردہ پروڈکشن اور صلاحیت کے اہداف کو حاصل کیا جاسکے۔ ٹاٹا، اےایم این ایس ، جےایس ڈبلیو، جے ایس پی ایل، جے ایس ایل کے سینئر حکام اور اسٹیل پیدا کرنے والی ایسوسی ایشنوں جیسے کہ انڈین اسٹیل ایسوسی ایشن  آل انڈیا انڈکشن فرنانس ایسوسی ایشن  فرنانس اسٹیل ایسوسی ایشن آف انڈیا  آلوئیاسٹیل پروڈیوسرس ایسوسی ایشن آف انڈیا  کےمندوبین اوروزارت اسٹیل کےسینئر حکام بھی میٹنگ میں موجود تھے۔
وزیر موصوف نے اطمینان اور اعتماد کا اظہار کیاکہ ہندوستان 31-2030 تک 300 ملین ٹن کے اپنے نصب صلاحیت کی حصول کی راہ پرگامزن ہے ۔ انہوں نے نجی اسٹیل سیکٹر کمپنیوں سےاپیل کہ وہ 25 سالوں کی لافانی مدت میں ملک میں 500 ملین ٹن سبز اور صاف اسٹیل صلاحیت کےاہداف کےحصول میں شراکت کریں۔
تمام وسائل کی دستیابی پرزور دیا اور منصوبہ بند طریقےسے فارورڈ بیک ورڈ انٹی گریشن پرکام کرنے کی حوصلہ افزائی کی۔ اسٹیل کے وزیر نے ذکر کیاکہ کو اسپشلٹی اسٹیل میں حکومت کے آتم نربھر بھارت کےوژن کے حصول پر توجہ مرکوز کرنی چاہئے اور زیادہ ویلیو ایڈیڈ اسٹیل کو پیدا اور برآمد کرنا چاہئے۔ انہوں نے کمپنیوں سے اپیل کی کہ وہ اس ہدف کو مدنظر رکھیں کہ 2070
تک کاربن کے مبرا ہونا ہے۔ چنانچہ آنے والے سالوں میں اسٹیل بنانے میں اسکریپ اور پلاسٹک فضلہ کا استعمال کئی گنا بڑھنا چاہئے۔ وزیر موصوف نے اہم نجی سیکٹر اسٹیل کمپنیوں اور اسٹیل پیدا کرنے والی ایسوسی ایشنوں سے درخواست کی کہ و ہ وزارت اسٹیل کی طرف سے شروع کی گئی اسپیشلٹی اسٹیل کے لئے پروڈکشن سے مربوط ترغیبات  اسکیم کا فائدہ اٹھائیں۔
وزیراعظم کا دفتر
بنگلورو کا درختوں اور جھیلوں سمیت فطرت کے ساتھ بہت گہرا رشتہ ہے : وزیراعظم
وزیر اعظم جناب نریندر مودی نے کہا ہے کہ بنگلورو کا درختوں اور جھیلوں سمیت فطرت کے ساتھ بہت گہرا رشتہ ہے۔
بنگلورو میں درختوں کے متنوع کلیکشن کی تفصیلی وضاحت کے بارے میں فطرت سے محبت کرنے والی، باغباں اور آرٹسٹ، محترمہ سبھاشنی چندرمنی کے ٹویٹ تھریڈز کے جواب میں، وزیر اعظم نے لوگوں سے بھی اپیل کی کہ وہ اپنے قصبوں اور شہروں کے ایسے پہلوؤں سے دوسروں کو روشناس کرانے کے لئے ایسی معلومات دوسروں کو بھی شیئر کریں۔
وزیر اعظم نے ٹویٹ کیا؛
’’یہ بنگلورو پر اور اس کے درختوں پر ایک دلچسپ تھریڈ ہے۔ بنگلورو کا درختوں اور جھیلوں سمیت فطرت کے ساتھ بہت گہرا رشتہ ہے ۔
میں دوسروں سے بھی اپیل کروں گا کہ وہ اپنے قصبوں اور شہروں کے ایسے پہلوؤں سے دوسروں کو روشناس کرائیں ، یہ معلومات بہت زیادہ دلچسپ ہوگی۔‘‘
۔۔۔۔۔۔۔۔۔۔۔
ش ح۔ا گ۔ن ا۔
01-04-2023))
U-3590
(
کارپوریٹ امور کی وزارتت
آئی آئی سی اے سرٹیفائیڈ سی ایس آر پیشہ ور پروگرام کے 8ویں بیچ کا ورچوئل طریقے پر افتتاح
انڈین انسٹی ٹیوٹ آف کارپوریٹ افیئرز  کے اسکول آف بزنس اینڈ انوائرمنٹ ، نے آج آئی آئی سی اے سرٹیفائیڈ سی ایس آر پروفیشنلز پروگرام کے 8ویں بیچ کی ورچوئل افتتاحی تقریب کا اہتمام کیا۔
پروگرام کے مہمان خصوصی ڈاکٹر آر اے ماشیلکر نے ‘بھارت ایٹ75:دی رول آف سی ایس آر’ کے موضوع پر کلیدی خطبہ دیا۔ انہوں نے اپنے اس وژن کا اشتراک کیا کہ کس طرح سی ایس آر تعلیم کے شعبے میں اہم کردار ادا کر سکتا ہے۔ انہوں نے کہا کہ دنیا میں سب سے اہم مساوات ہے: ای=ایف ۔ انہوں نے موثر سی ایس آر کے پانچ ماشیلکر ایجنڈوں- انضمام، اختراع، شمولیت، سرمایہ کاری اور اثر انگیزی کی پیمائش- پر توجہ مرکوز کی۔ انہوں نے معاشرے کے تمام طبقات بالخصوص دیہی اور پسماندہ برادریوں کے لیے وسائل اور مواقع تک مساوی رسائی کو یقینی بنانے کی ضرورت پر بھی زور دیا۔ انہوں نے مختلف شعبوں میں سی ایس آر فنڈز کی سرمایہ کاری کو متوازن بنانے ، قدر کی تخلیق اور سماجی اثرات کے لیے ٹیکنالوجی کا فائدہ اٹھائے جانے کی ضرورت پر بھی زور دیا۔ انہوں نے کارپوریٹس پر زور دیا کہ وہ اپنے سی ایس آر اقدامات کو وہاں پیش کریں، جہاں ان کی درحقیقت ضرورت ہو۔ انہوں نے ان سے یہ بھی کہا کہ وہ کمیتی اور مقداری دونوں میٹرکس کا استعمال کرتے ہوئے اپنے نتائج کی پیمائش کریں۔ انہوں نے اپنی تقریر کا اختتام تمام لوگوں سے یہ درخواست کرتے ہوئے کیا کہ وہ بھارت کے 75 سال کی تصویر دیکھیں اور 75 سال کے انڈیا کی تصویر نہ دیکھیں۔
جناب این ایم پرسٹی نے سی ایس آر کے لیے اسٹریٹجک نقطہ نظر پر کیوں، کہاں اور کیسے پر اپنی بصیرت کا اشتراک کیا اور بتایا کہ سی ایس آر کو کس طرح مناسب ضروریاتی تجزیے اور حصص داروں کے تعامل کے توسط سے کاروباری اہداف اور سماجی ضرورتوں کے ساتھ جوڑا جاسکتا ہے۔ انہوں نے یہ بھی تجویز کیا کہ کس طرح سی ایس آر ملازمین کے تعلقات، کسٹمر کی وفاداری اور برانڈ کی ساکھ کو بڑھا سکتا ہے۔ ڈاکٹر گریما دادھیچ نے آئی آئی سی اے سرٹیفائیڈ سی ایس آر پروفیشنل پروگرام اور آج کے تیزی سے بدلتی ہوئی ذمہ داری کے دور میں سی ایس آر پروفیشنلس کو پروان چڑھائے جانے کی اہمیت کا ایک جائزہ فراہم کیا۔ موجودہ منظر نامے میں سی ایس آر کی اہمیت کو اجاگر کرتے ہوئے، انہوں نے بتایا کہ کس طرح آئی آئی سی اے کا مقصد قابل سی ایس آر پیشہ ور افراد کا ایک پول بنانا ہے،جو ملک کی سماجی اور اقتصادی ترقی میں اپنا حصہ ڈال سکیں۔ انہوں نے آئی آئی سی اے کے ڈائریکٹر جنرل اور سی ای او جناب پروین کمار کا پیغام بھی شیئر کیا اور شرکاء کو تقریب میں شرکت کے لیے مبارکباد دی۔ تقریب کا اختتام چیف پروگرام ایگزیکٹیو کے بلیک بورڈ ایل ایم ایس سیشن کے ساتھ ہوا، جس میں شرکاء کو 9ماہ کے آن لائن پروگرام کی فراہمی کے لیے استعمال ہونے والے آن لائن لرننگ مینجمنٹ سسٹم سے متعارف کرایا گیا۔ افتتاحی تقریب میں تقریباً 50 شرکاء نے شرکت کی، جن میں کارپوریٹ، حکومت، اکیڈمی اور این جی اوز کے سینئر سطح کے نمائندے شامل تھے۔
آئی آئی سی اے سرٹیفائیڈ سی ایس آر پروفیشنل پروگرام ایک 9 ماہ کا آن لائن کورس ہے، جس کا مقصد شرکاء کو سی ایس آر منصوبوں اور پروگراموں کی منصوبہ بندی، نفاذ، نگرانی اور جائزہ لینے کے لیے ضروری علم، مہارت اور رویوں سے آراستہ کرنا ہے۔ یہ پروگرام سی ایس آر کے مختلف پہلوؤں کا احاطہ کرتا ہے، جیسے کہ قانونی فریم ورک، پالیسی گائیڈ لائنز، معیارات، بہترین طریقہ کار، رپورٹنگ، کمیونی کیشن اور اسٹیک ہولڈر مینجمنٹ وغیرہ۔ یہ پروگرام مختلف موضوعاتی شعبوں جیسے تعلیم، صحت، ماحولیات، معاش، صنفی مساوات اور آفات بندوبست کے بارے میں بھی معلومات فراہم کرتا ہے۔
دیہی ترقیات کی وزارت
ایس ایچ جی خواتین لکھ پتی بننے کی راہ پر
دیہی ترقی کی وزارت نے ایس ایچ جی دیہی خواتین کو اس لائق بنانے کا قدم اٹھایا کہ وہ کم سے کم ایک لاکھ روپے سالانہ کی آمدنی کر سکے
نئی دہلی،30اکتوبر، 2021/ خواتین کو زیادہ آمدنی کے لائق بنانے پر توجہ دیتے ہوئے دیہی ترقی کی وزارت نے ایس ایچ جی خواتین کو لکھ پتی بنانے کا ایک قدم اٹھایا ہے تاکہ گاؤں میں رہنے والی ایس ایچ جی خواتین اپنی کم سے کم ایک لاکھ روپے سالانہ کی آمدنی کر سکے۔ اس مقصد کو حاصل کرنے کے لیے وزارت نے اگلے دو سال میں ڈھائی کروڑ دیہی ایس ایچ جی خواتین کی گزر بسر میں مدد دینے کا منصوبہ بنایا ہے۔ پورے ملک میں مختلف ماڈلوں کی بنیاد پر ریاستی سرکاروں کو ایک تفصیلی ہدایت جاری کی گئی ہے۔ اس موضوع پر مزید تبادلۂ خیال کے لیے ریاستوں ، بی ایم جی ایف  اور ٹی آر آئی ایف  میں سبھی متعلقہ فریقوں کی ایک مشاورتی ورکشاپ کا انعقاد کیا۔
28.10.2021 کو کیے گئے مشوروں میں زراعت سے لے کر متعلقہ میدانوں ، میویشیوں، این ٹی ایف پی  اور دیگر مداخلتوں تک گھر کی سطح پر گزر بسر سے متعلق سرگرمیوں کو تنوع دینے کے لیے ایک اہم منصوبہ بند قدم پر خاص طور پر توجہ دی گئی ۔ تاکہ دیرپا بنیادوں پر ایک لاکھ روپے کی سالانہ آمدنی کی جا سکے۔ ایس ایچ جی ، وی او  اور سی ایل ایف  کو مستحکم بنانے کی اہمیت کو بھی اجاگر کیا گیا۔ جن ایس ایچ جی ارکان کو مختلف میدانوں میں تربیت دی جائے گی انہیں ان کے مقاصد کے حصول میں استعمال کیا جائے گا۔ سول سوسائٹی کی تنظیموں ، کے وی کے  اور دیگرپراوئیویٹ مارکٹ میں کام کرنے والے لوگوں کا رول اس عمل میں کافی اہم ہے۔ ریاستوں کو مشورہ دیا گیا ہے کہ وہ اس طرح کی شراکت داری کی حوصلہ افزائی کریں ۔
اس سلسلے میں دیہی گزر بسر سے متعلق قومی مشن سرگرمی انجام دیتا ہے۔ ابھی تک اس پروگرام کے تحت 6768 بلاکوں کو شامل کیا گیا ہے جس کے تحت 7.7 کروڑ خواتین کو 70 لاکھ ایس ایچ جی میں کام پر لگایا گیا ہے۔ ایس ایچ جی کو ابتدائی اثاثے کی مدد دے کر تقریباً 80 ہزار کروڑ روپے سالانہ کا قرض دیا جا رہا ہے۔ اس مشن کے تحت مختلف طبقوں اور ذاتوں سے تعلق رکھنے والی غریب خواتین اور اپنی مدد آپ گروپوں اور ان کی فیڈریشنوں سے تعلق رکھنے والی خواتین کو مالی مدد اور سماجی ترقی کی خدمات فراہم کی جا رہی ہے تاکہ ان کی آمدنی اور ان کے معیار زندگی میں اضافہ کیا جاسکے۔
اب جبکہ ان کوششوں کے نتائج مثبت انداز میں ظاہر ہو رہے ہیں یہ دیکھا گیا ہے کہ دیرپا گزر بسر اور خواتین ایس ایچ جی کی باوقار زندگی کو یقینی بنانے کے لیے مربوط کوششیں درکار ہیں تاکہ ہر گھر کے لیے کم سے کم دس ہزار روپے کی سالانہ آمدنی کو یقینی بنایا جاسکے اور انہیں لکھ پتی بنایا جاسکے۔
عملے، عوامی شکایات اور پنشن کی وزارت
کووڈ کے بعد ہندوستان پہلے سے زیادہ پر اعتماد ہوکر ابھرے گا اور عالمی سطح پر احترام حاصل کرے گا: ڈاکٹر جتیندر سنگھ
نئی دہلی، 22 مئی 2020، مرکزی وزیر ڈاکٹر جتیندر سنگھ نے آج یہاں کہا ہے کہ کووڈ کے بعد ہندوستان پہلے سے زیادہ پر اعتماد ہوکر ابھرے گا اور عالمی سطح پر احترام حاصل کرے گا۔ ایک پرائیویٹ چینل کو دیئے گئے ایک انٹرویو میں ڈاکٹر جتیندر سنگھ نے کہا کہ بحران کی اس گھڑی میں تمام خدشات اور توقعات کے باوجود انہیں یقین ہے کہ آج سے چھ ماہ بعد دنیا ہندوستان کی طرف احترام کی نظر سے دیکھے گی اور ہمارے ساتھ کاروبار کرنے کی خواہش مند ہوگی۔انہوں نے کہا کہ صرف اتنا ہی نہیں ، ہندوستان کاروبار اورتجارت کے لئے ایک محفوظ مقام کے طور پر بھی ابھرے گا۔
ڈاکٹر جتیندر سنگھ کہا کہ وزیراعظم جناب نریندر مودی نے پہلے ہی لاک ڈاؤن کا اعلان کردیا تھا جس سے ہندوستان کو کووڈ۔ 19 کے بعد کی دنیا کے نئے طور طریقے سیکھنے میں مدد ملی۔
جب ان سے خصوصی طور پر پوچھا گیا کہ وہ چونکہ شمال مشرقی خطے کے انچارج ہیں جس کاانحصار عام طور سیاحت پر ہے، کے بارے میں بتائیں کہ اس پر کووڈ عالمی وبا کا کیا اثر پڑے گا، ڈاکٹر جتندر سنگھ نے اس کے جواب میں بتایا کہ شمال مشرق میں سیاحت کا فائدہ ہوگا اور وہاں پر یوروپ اور اس کی جانب یوروپ دیگر مغربی ممالک کے سیاح بھی راغب ہونا شروع ہوں گے کیونکہ ان ممالک میں زیادہ تر سیاحتی مقامات کورونا سے بری طرح متاثرہوئے ہیں جبکہ ہندوستان کا شمال مشرقی خطہ نسبتاً کورونا سے پاک رہا ہے اور کچھ مقبول ترین سیاحتی مقامات جیسے سکم میں تو اس پوری مدت کے دوران ایک بھی کورونا پازیٹیو معاملہ سامنے نہیں آیا ہے۔
داکٹر جتیندر سنگھ نے کہا کہ جہاں تک کاروبار اور تجارت کا معاملہ ہے، یہ ہندوستان کے لئے ایک موقع ہے کہ وہ اپنے ’میک ان انڈیا’ مشن کو تحریک دے۔ انہوں نے اس سلسلے میں بانس کی مثال پیش کی جس کا ہر سال 5 ہزار سے 6 ہزار کروڑ روپے کا کاروبار ہوتا ہے اور اگربتی اور بانس کے دیگر آئٹم اب تک دیگر ممالک سے برآمد کئے جاتے رہے ہیں۔ انہوں نے کہا کہ ہماری ادویات کی صنعت کو پہلے ہی فروغ حاصل ہوا ہے اور کووڈ۔ 19 کے سلسلے میں بھی ہم ایسی ادویات اور ویکسن تیار کرنے کی طرف بڑھ رہے ہیں، جن کو برآمد بھی کیا جاسکے گا۔
جب ان سے مرکز کے زیر انتظام خطے جموں و کشمیر کے بارے میں جاری کئے گئے حال ہی کے مستقل رہائش کے نوٹی فکیشن کے بارے میں دریافت کیا گیا، تو ڈاکٹر جتیندر سنگھ نے کہا کہ یہ اس عمل کی توسیع ہے جس 5 اگست 2019 کو شروع کیا گیا تھا اور اب اپنے منتقی نتیجے پر پہنچ رہا ہے۔ انہوں نے کہا کہ مستقبل کی نسلیں اس فیصلے کے مثبت نتائج کو محسوس کریں گی۔
۔۔۔۔۔۔۔۔۔۔۔
م ن۔ ا گ۔ن ا۔
U-2746
(Visitor Counter : 116
ریلوے کی وزارت
نیشنل انسٹی ٹیوٹ آف ریلوے اینڈ ٹرانسپورٹ نے تعلیمی سال 2021-22 کے لیے اپنے بی بی اے، بی ایس سی، بی ٹیک، ایم بی اے اور ایم ایس سی کورسز کے لیے درخواست کی آخری تاریخ میں توسیع کردی
22 جولائی 2021، نئی دہلی: نیشنل انسٹی ٹیوٹ آف ریلوے اینڈ ٹرانسپورٹ  ایک ڈیمڈ یونیورسٹی ہے جسے وزارت نے وڈودرا میں قائم کیا ہے۔ انسٹی ٹیوٹ نے بارہویں جماعت کے نتائج، جے ای ای مینز، یونیورسٹی کے گریجویٹ نتائج، اے آئی سی ٹی ای اور یو جی سی کے اعلان کردہ داخلوں اور تعلیمی سیشن کے تازہ ترین شیڈول کو مدنظر رکھتے ہوئے تعلیمی سال 2021-22 کے لیے اپنے بی بی اے، بی ایس سی، بی ٹیک، ایم بی اے اور ایم ایس سی کورسز کے لیے درخواست کی آخری تاریخ میں توسیع کا اعلان کیا ہے۔
این آر ٹی آئی کی وائس چانسلر محترمہ الکا اروڑا مشرا کے مطابق بہت سے طلبا کو درپیش مسائل کو مدنظر رکھتے ہوئے آخری تاریخ میں توسیع کی گئی ہے جنھیں نہ صرف کوویڈ کی وجہ سے دشواریوں کا سامنا ہے بلکہ بارہویں جماعت کے نتائج، یونیورسٹی گریجویٹ نتائج، جے ای ای امتحان کے شیڈول اور ریگولیٹری نوٹیفکیشن کی تاریخوں میں تبدیلیوں سے بھی متاثر ہیں۔ اب بی بی اے، بی ایس سی، ایم ایس سی اور ایم بی اے کورسزکے لیے درخواست دینے کی آخری تاریخ 21 اگست2021 اور بی ٹیک کورسز کے لیے درخواست جمع کرنے کی آخری تاریخ 15 ستمبر 2021 ہوگی۔ طلبا کو حاصل متبادلات کا جائزہ لینے اور این آر ٹی آئی کے باوقار پروگراموں کے لیے درخواست دینے کے لیے مناسب وقت دیا گیا ہے۔
طلبا آن لائن درخواست دے سکتے ہیں اور داخلہ امتحان کے لیے www.nrti.edu.in پر اندراج کرسکتے ہیں۔ صرف آن لائن ایپلی کیشنز قابل قبول ہیں۔
درخواست کی نظر ثانی شدہ تاریخیں:
بی بی اے، بی ایس سی، ایم ایس سی اور ایم بی اے کورسز: 21 اگست 2021
بی ٹیک کورس: 15 ستمبر 2021
تعلیمی سال 2021-22 کے کورسز کی فہرست:
انڈر گریجویٹ کورس
بی بی اے ٹرانسپورٹ مینجمنٹ
بی ایس سی ٹرانسپورٹ ٹیکنالوجی
بی ٹیک ریل انفراسٹرکچر انجینئرنگ
بی ٹیک ریل سسٹم اور کمیونیکیشن انجینئرنگ
آئی آر آئی ایم ای ای جمال پور میں مکینیکل اینڈ ریل انجینئرنگ
پوسٹ گریجویٹ کورسز
ایم بی اے ٹرانسپورٹ مینجمنٹ
ایم بی اے سپلائی چین مینجمنٹ
ایم ایس سی ٹرانسپورٹ ٹیکنالوجی اور پالیسی
ایم ایس سی ٹرانسپورٹ انفامیشن سسٹمز اینڈ انالٹکس
ایم ایس سی ریلوے سسٹم انجینئرنگ اینڈ انٹیگریشن 
پوسٹ گریجویٹ ڈپلومہ کورس
پی جی ڈی ایم ٹرانسپورٹ/ ٹرانسپورٹ لوجسٹکس
پی جی ڈی ایم ٹرانسپورٹ انفراسٹرکچر ڈویلپمنٹ اینڈ فنانسنگ/ فنانسنگ پروجیکٹ مینجمنٹ
رابطہ: info@nrti.edu.in
بی بی اے، بی ایس سی اور پوسٹ گریجویٹ کورسز میں داخلہ ملک بھر کے مختلف مراکز میں این آر ٹی آئی کے ذریعے منعقد کیے جانے والے قومی داخلہ امتحان کی بنیاد پر کیا جاتا ہے جب کہ بی ٹیک کورسز میں داخلہ جے ای ای مینز میں حاصل کردہ نمبروں پر مبنی ہوتا ہے۔ گذشتہ سال انسٹی ٹیوٹ کی 425 نشستوں کے لیے 7000 سے زائد طلبا نے امتحان دیا تھا۔ اس ادارے کا ایک باوقار بورڈ ہے جس میں آئی آئی ٹی کے دو سرونگ ڈائریکٹر، ممتاز ماہرین تعلیم اور صنعت کے قدآور افراد شامل ہیں۔ بھارتی ریلوے کے چیئرمین اس کے سربراہ ہیں جو اس یونیورسٹی کے چانسلر بھی ہیں۔
یہ ادارہ اعلیٰ معیار کی ریل اور ٹرانسپورٹ پر مرکوز کورسز پیش کرتا ہے اور یونیورسٹی آف برمنگھم، یو سی برکلے اور کارنیل یونیورسٹیوں سمیت دنیا کی چند اعلیٰ یونیورسٹیوں کے ساتھ بین الاقوامی اشتراک کرتا ہے۔ اس سال بی بی اے اور بی ایس سی کورسز میں گریجویشن کرنے والے طلبا کے پہلے بیچ کا انتخاب بڑی بھارتی اور ملٹی نیشنل کمپنیوں میں کیا گیا ہے جن میں آدتیہ برلا گروپ، ریلائنس گروپ، اڈانی گروپ، ایل ٹی، مہندرا گروپ، بھارت یونی لیور، سیمنز، کے ای سی انٹرنیشنل اور دیگر اعلیٰ ادارے شامل ہیں۔
صدر جمہوریہ کا سکریٹریٹ
صدر جمہوریہ نے رام نومی کی مبارکباد دی
صدر جمہوریہ ہند، جناب رام ناتھ کووند نے رام نومی سے قبل کی شام کو اپنے پیغام میں کہا ہے:-
’’رام نومی کے پر مسرت موقع پر، میں تمام ہم وطنوں کو مبارکباد اور نیک خواہشات پیش کرتا ہوں۔
رام نومی، بھگوان رام کے اصولوں کو یاد کرنے اور انہیں اپنی زندگیوں میں اتارنے کا ایک اچھا موقع ہے۔ ان کی زندگی ہمیں نیکی، رواداری، مہربانی اور بھائی چارے کی اعلیٰ اقدار کی پیروی کرنے کی ترغیب دیتی ہے۔ ہماری زندگیاں اپنے فرائض کی پیروی کرتے ہوئے ان ابدی اقدار سے رہنمائی حاصل کریں۔
آئیے ہم بھگوان رام کے دکھائے ہوئے راستے پر چلنے کے لیے خود کو وقف کریں اور ایک شاندار قوم کی تعمیر کا عزم کریں۔
صدر جمہوریہ کا پیغام دیکھنے کے لیے براہ کرم یہاں کلک کریں
وزارت دفاع
بھارتی فوج نے 75واں انفینٹری ڈے منایا
27 اکتوبر 2021، نئی دہلی
27 اکتوبر 2021 کو 75 ویں انفینٹری دن کے موقع پر بھارتی فوج کے سب سے بڑے جنگجو بازو کی حصہ داری کو یاد کیا گیا۔ اس دن کی قوم کے لیے ایک منفرد اہمیت ہے۔ 1947 میں اس دن بھارتی فوج کی 1 سکھ کی قیادت میں، پیادہ فوج سری نگر ایئر فیلڈ پر آئی اور ریاست جموں و کشمیر کو پاکستانی حملے سے بچایا۔ قدیم زمانے سے پیادہ فوج نے اپنی پوری تاریخ میں استقامت، ناقابل تسخیر عزم اور پختہ عہد بستگی کا مظاہرہ کیا ہے۔ بھارتی فوج کی ہمہ جہت 'انفینٹری' کے لڑنے کے جذبے کو ہمیشہ پوری دنیا میں سراہا گیا ہے۔
انفینٹری ڈے کی تقریبات کے ایک حصے کے طور پر، قومی جنگی یادگار میں انفینٹری کے ان شہادت پانے والے جاں بازوں کو خراج عقیدت پیش کرنے کے لیے 'گل پوشی' کی تقریب کا انعقاد کیا گیا، جنھوں نے قوم کی خدمت میں مختلف جنگوں میں عظیم قربانیاں دیں۔ اس پروقار موقع پر جنرل بپن راوت، چیف آف ڈیفنس اسٹاف، جنرل ایم ایم نروانے، چیف آف آرمی اسٹاف، انفنٹری رجمنٹ کے کرنل اور دیگر سینئر افسران نے گل پوشی کی۔ پاک بھارت جنگ 1971 کے تین تزئین یافتہ سابق فوجیوں، یعنی میجر آر کے اروڑہ، وی آر سی ، صوبیدار  نند رام، وی آر سی  اور گرینیڈیئر  امرت، وی آر سی نے بھی سابق فوجیوں کی جانب سے پھول پیش کیے۔
اس موقع پر تمام پیادہ فوجیوں کے نام اپنے پیغام میں انفینٹری کے ڈائریکٹر جنرل نے انھیں بہادری، قربانی، فرض کے تئیں بے لوث لگن اور پیشہ ورانہ مہارت کی بنیادی اقدار کے لیے اپنے آپ کو وقف کرنے پر زور دیا اور ملک کی علاقائی سالمیت اور خودمختاری کے دفاع کے لیے اپنے عزم پر ثابت قدم رہنے کی تلقین کی۔
پیٹرولیم اور قدرتی گیس کی وزارت
جورہاٹ میں ہندستان کا پہلا خالص سبز ہائیڈروجن پلانٹ شروع کیا گیا
آئل انڈیا لمیٹیڈ  نے آج آسام میں اپنے جورہاٹ پمپ اسٹیشن پر 10 کلو گرام یومیہ نصب صلاحیت کے ساتھ ہندستان کے پہلے 99.999 فی صد خالص سبز ہائیڈروجن پائلٹ پلانٹ کی شروعات کے ساتھ ہندستان میں سبز ہائیڈروجن معیشت کی جانب اہم قدم اٹھایا ہے۔ پلانٹ کی شروعات 3 ماہ کے ریکارڈ وقت میں ہوئی۔
چیئرمین اورمنیجنگ ڈائریکٹر جناب سشیل چندر مشرا نے جناب ہریش مادھو، ڈائریکٹر  اور جناب پراسنتا بورکاکوئی، کمپنی کےریزیڈنٹ چیف ایگزیکٹیو کی موجودگی میں پلانٹ کا افتتا ح کیا۔ یہ پلانٹ 100 کے ڈبلیو انین ایکسچینج ممبرین  الیکٹرولائزر کا استعمال کرکے موجودہ 500 کے ڈبلیو شمسی پلانٹ کے ذریعہ پیدا کردہ بجلی سےسبز ہائیڈروجن پیدا کرتا ہے۔
اس موقع پر گفتگو کرتے ہوئے جناب مشرا نے کہا کہ کمپنی نے ہمارے وزیراعظم کے آتم نربھر بھارت کےوژن کی تکمیل کی جانب ایک اہم قدم اٹھایا ہے ۔ اس پلانٹ کے بارے میں توقع ہے کہ یہ اپنے سبز ہائیڈروجن کے پروڈکشن کو مستقبل میں 10 کلو گرام یومیہ سے 30 کلو گرام یومیہ تک بڑھائے گا۔ کمپنی نے آئی آئی ٹی گوہاٹی کے اشتراک سے سبز ہائیڈرو جن کے قدرتی گیس کے ساتھ امتزاج پر اور اس کے او آئی ایل کےموجودہ انفراسٹکچر پر مرتب ہونے اثر کےبارے میں ایک تفصیلی مطالعہ کی پہل قدمی کی ہے۔ کمپنی کا منصوبہ یہ بھی ہے کہ بلنڈڈ ایندھن کے تجارتی استعمال کے لئے اسعتمال سے متعلق کیسوں کا بھی اہتمام کیا جائے۔
وزارت خزانہ
سی بی ڈی ٹی نے ’روزگار میلہ‘ مہم میں شرکت کی
وزیر اعظم جناب نریندر مودی نے آج ویڈیو کانفرنسنگ کے ذریعہ میگا بھرتی مہم، ’روزگار میلہ‘ کا آغاز کیا۔ اس بھرتی مہم کے دوران 10 لاکھ اہلکاروں کی بھرتی کی توقع ہے۔ اس مہم کے پہلے دور میں، حکومت کے مختلف محکموں اور وزارتوں میں ملک بھر سے منتخب کیے گئے 75,000 سے زیادہ نئی تقرریاں کی گئیں اور تقرر کیے گئے اہلکاروں کو تقرری نامے دیے گئے۔
وزیر اعظم نے اس موقع پر ان اہلکاروں سے خطاب کیا اور مبارکباد پیش کی۔ تقرر کیے گئے تمام نئے اہلکاروں نے ۔ پورے ملک بھر کے 50 منتخب مقامات/ مراکز پر ذاتی طور پر یا فراہم کردہ لنک کے ذریعہ ورچوئل طریقے سے اس تقریب میں شرکت کی۔ پورے ہندوستان میں 50 مقامات پر تقاریب منعقد کی گئیں اور ان کی صدارت سینئر معززین نے کی جنہوں نے ان مراکز پر تقرر کیے گئے کچھ نئےاہلکاروں کو تقرری نامے دیے۔
مرکزی وزیر خزانہ محترمہ نرملا سیتا رمن نے چنئی میں منعقدہ تقریب کی صدارت کی۔ محکمہ انکم ٹیکس نے چنئی ریجن میں کل 57 امیدواروں کی تقرری کی ہے۔ ان میں سے 20 امیدوار تقرری نامے وصول کرنے کے لیے ذاتی طور پر موجود تھے۔ وزیر خزانہ نے تقرر کیے گئے محکمہ کےان تین نئے اہلکاروں  کو تقرری نامے دیے، جنہوں نے تقریب میں ذاتی طور پر شرکت کی اور تقریب میں شرکت کا لنک بقیہ امیدواروں کے ساتھ شیئر کیا گیا۔
تمام وزارتوں اور محکموں کو ہدایت دی گئی ہے کہ وہ مشن موڈ میں منظور شدہ آسامیوں کے لیے موجودہ خالی آسامیوں کو پر کرنے کی سمت میں کام کریں۔ مشن موڈ تقرری مہم کے ایک حصے کے طور پر، محکمہ انکم ٹیکس نے 22 اکتوبر 2022 کو انکم ٹیکس کے نئے تعینات ہونے والے انسپکٹر اور ٹیکس اسسٹنٹ کو 1093 تقرری نامے بھی جاری کیے ہیں۔ ان میں سے تقریبا 300 نئے اہلکاروں نے ذاتی طور پر ان تقاریب میں شرکت کی جس کا انعقاد ورچوئل انداز میں تمام 18 پی آر . سی سی آئی ٹی  علاقوں اور دیگر میں کیا گیا تھا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
11742
(Visitor Counter : 77